इतना ही नहीं ओम पुरी की कथनी व करनी में काफी विरोधाभास रहा है. वह हमेशा रीमेक फिल्मों का विरोध करते रहे. जबकि खुद उन्होंने ‘अग्निपथ’ के रीमेक में काम किया था. इस पर जब उनसे सवाल किया गया था, तो काफी गुस्से में उन्होंने कहा था-‘‘मैंने कोई गुनाह तो नहीं किया. सिनेमा की जो स्थिति है और मैं जहां हूं, वहां जिस ढंग का काम मिलेगा, करना ही पडे़गा. मैंने पहले ही कहा कि जिंदा रहने के लिए कुछ काम करने पड़ते हैं. वैसे भी मैं फिल्में बहुत कम देखता हूं. पिछले दस साल से मैं किसी फिल्म के प्रीमियर पर नही गया. क्योंकि प्रीमियर में फिल्में रात में दस बजे शुरू होती हैं और रात दो बजे खत्म होती है. इससे दूसरा दिन बर्बाद हो जाता है. मैंने पुरानी ‘अग्निपथ’ तो देखी थी,प र मैंने यह ‘अग्निपथ’ नहीं देखी, जिसमें मैंने भी अभिनय किया है.’’